ประกาศการท่าเรือแห่งประเทศไทยเรื่องวิธีปฏิบัติเกี่ยวกับตู้สินค้าขาออกเพื่อบรรทุกลงเรือเฉพาะเขตท่าเรือกรุงเทพไปขึ้นเรือตู้สินค้าที่ท่าเรือแหลมฉบัง[๑] เพื่อให้การส่งเสริมการขนส่งตู้สินค้าขาออกทางน้ำภายในประเทศโดยเรือเฉพาะเขตท่าเรือกรุงเทพไปขึ้นเรือตู้สินค้าที่ท่าเรือแหลมฉบัง เป็นไปด้วยความถูกต้องเรียบร้อย อาศัยอำนาจตามความในมาตรา ๓๒ (๒)แห่งพระราชบัญญัติการท่าเรือแห่งประเทศไทย พ.ศ. ๒๔๙๔ และข้อ ๔ และข้อ ๑๓ ของระเบียบการท่าเรือแห่งประเทศไทย ว่าด้วยการใช้ท่าเรือบริการและความสะดวกต่าง ๆ พ.ศ. ๒๕๔๔ จึงกำหนดวิธีปฏิบัติดังนี้ข้อ๑ เจ้าของเรือหรือตัวแทนที่ประสงค์จะบรรทุกตู้สินค้าขาออกลงเรือเฉพาะเขตท่าเรือกรุงเทพต้องยื่นตารางเรือตู้สินค้าที่รับบรรทุก ณ ท่าเรือแหลมฉบัง (Load Port) ของเดือนถัดไปให้กับแผนกสารสนเทศกองท่าบริการตู้สินค้า ๒ ฝ่ายปฏิบัติการเรือและสินค้า ท่าเรือกรุงเทพ ก่อนวันที่ ๑๕ ของเดือนก่อนที่จะมีการรับบรรทุกเพื่อบันทึกข้อมูลเข้าระบบบริการท่าเทียบเรือตู้สินค้า(Container Terminal Management System : CTMS)ข้อ๒ ผู้ส่งออกหรือตัวแทนต้องจัดส่งข้อมูลใบกำกับการเคลื่อนย้ายสินค้าผ่านระบบการเชื่อมโยงข้อมูลอิเล็กทรอนิกส์ณ จุดเดียว (National Single Window : NSW) โดยระบุ รหัสสถานที่ตรวจปล่อย (Release Port) เป็นท่าบริการเรือเฉพาะเขตสำนักงานศุลกากรท่าเรือกรุงเทพ(๐๒๕๔) และรหัสสถานที่รับบรรทุก (Load Port) เป็นสำนักงานศุลกากรท่าเรือแหลมฉบัง (๒๘๐๑) ก่อนนำตู้สินค้าผ่านเข้าเขตศุลกากรท่าเรือกรุงเทพข้อ๓ ผู้ส่งออกหรือตัวแทนต้องนำตู้สินค้าขาออกเพื่อบรรทุกลงเรือเฉพาะเขตท่าเรือกรุงเทพผ่านด่านตรวจสอบภายในกองท่าบริการตู้สินค้า ๒ ฝ่ายปฏิบัติการเรือและสินค้า ท่าเรือกรุงเทพก่อนเรือเทียบท่าไม่น้อยกว่า๓ ชั่วโมง (Closing Time) หลังจากนั้นจะไม่อนุญาตให้ผ่านด่านตรวจสอบภายในยกเว้นมีเหตุจำเป็นให้ผู้อำนวยการกองท่าบริการตู้สินค้า ๒ ฝ่ายปฏิบัติการเรือและสินค้าท่าเรือกรุงเทพพิจารณาเป็นราย ๆ ไป แล้วแต่กรณีข้อ ๔ เมื่อผู้ส่งออกหรือตัวแทนเคลื่อนย้ายตู้สินค้ามายังด่านตรวจสอบภายในกองท่าบริการตู้สินค้า ๒ หรือกองปฏิบัติการสินค้า๓ ฝ่ายปฏิบัติการเรือและสินค้าท่าเรือกรุงเทพพนักงานประจำด่านตรวจสอบภายในจะชั่งน้ำหนักและตรวจสอบข้อมูลหมายเลขตู้สินค้าหากมีข้อมูลตรงกับข้อมูลในใบกำกับการขนย้ายสินค้าที่เชื่อมโยงกับกรมศุลกากรแล้วจะทำการบันทึกหมายเลขตู้สินค้าเข้าระบบเพื่อตัดบัญชีใบกำกับการขนย้ายสินค้าทางอิเล็กทรอนิกส์(e - Matching) ผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National Single Window : NSW) โดยอัตโนมัติ๔.๑ กรณีที่ระบบอิเล็กทรอนิกส์แจ้งข้อความ ยกเว้นการตรวจ (Green Line)พนักงานประจำด่านตรวจสอบภายใน ฝ่ายปฏิบัติการเรือและสินค้าท่าเรือกรุงเทพจะสั่งพิมพ์ใบตรวจสอบสภาพตู้สินค้า(Equipment Interchange Receipt : EIR) พร้อมระบุข้อความ ผ่าน หรือ PASS ส่งให้กับพนักงานขับรถบรรทุกตู้สินค้าพร้อมแจ้งตำแหน่งสถานที่กองเก็บตู้สินค้า๔.๒กรณีที่ระบบอิเล็กทรอนิกส์แจ้งข้อความ ให้เปิดตรวจ (Red Line)พนักงานประจำด่านตรวจสอบภายใน ฝ่ายปฏิบัติการเรือและสินค้าท่าเรือกรุงเทพจะสั่งพิมพ์ใบตรวจสอบสภาพตู้สินค้า(Equipment Interchange Receipt : EIR) พร้อมระบุข้อความX-Ray ส่งให้กับพนักงานขับรถบรรทุกตู้สินค้าและแจ้งให้นำตู้สินค้า พร้อมเอกสารใบ EIR ไปยื่นต่อเจ้าหน้าที่ศุลกากรที่ประจำศูนย์เอกซเรย์และเทคโนโลยีศุลกากรสำนักงานศุลกากรท่าเรือกรุงเทพ เพื่อตรวจสอบตู้สินค้าด้วยเครื่องเอกซเรย์หากตรวจสอบพอใจพนักงานศุลกากรประจำศูนย์เอกซเรย์และเทคโนโลยีศุลกากรจะประทับตรา ตรวจสอบพอใจ พร้อมลงลายมือชื่อเจ้าพนักงานศุลกากรบนเอกสารใบEIR จากนั้นพนักงานขับรถตู้สินค้าจะต้องนำตู้สินค้าไปกองเก็บตามตำแหน่งที่ระบุไว้เพื่อรอการบรรทุกขึ้นเรือเฉพาะเขตต่อไปข้อ ๕ การนำตู้สินค้าที่ได้รับการตรวจปล่อยแล้วบรรทุกลงเรือเฉพาะเขตท่าเรือกรุงเทพ ให้ผู้รับประกอบการขนส่งตู้สินค้าทางเรือเฉพาะเขตหรือตัวแทนดำเนินการดังนี้๕.๑ ยื่นตารางเรือใช้ท่าของเรือเฉพาะเขตท่าเรือกรุงเทพไม่น้อยกว่า ๘ ชั่วโมง ก่อนเรือเทียบท่า ณ แผนกสารสนเทศ กองท่าบริการตู้สินค้า ๒ฝ่ายปฏิบัติการเรือและสินค้าท่าเรือกรุงเทพ เพื่อบันทึกข้อมูลเข้าระบบบริการท่าเทียบเรือตู้สินค้า(Container Terminal Management System : CTMS)๕.๒ ยื่นบัญชีตู้สินค้าบรรทุกลงเรือ (Container Loading List) ผ่านช่องทาง และรูปแบบตามที่ท่าเรือกรุงเทพกำหนดพร้อมกับสำเนาเอกสารรายงานตู้คอนเทนเนอร์และเอกสารใบปล่อยเรือเฉพาะเขตที่ได้รับการอนุมัติจากสำนักงานศุลกากร ท่าเรือกรุงเทพ ไม่น้อยกว่า ๓ ชั่วโมง ก่อนเรือเทียบท่า ณ แผนกสารสนเทศกองท่าบริการตู้สินค้า ๒ ฝ่ายปฏิบัติการเรือและสินค้าท่าเรือกรุงเทพ ทั้งนี้ ในกรณีที่ข้อมูลในบัญชีตู้สินค้าบรรทุกลงเรือไม่ตรงกับข้อมูลในสำเนาเอกสารรายงานตู้คอนเทนเนอร์และใบปล่อยเรือเฉพาะเขตจะไม่อนุญาตให้บรรทุกลงเรือข้อ๖ การเปลี่ยนแปลงข้อมูลการใช้ท่ารับบรรทุกของตู้สินค้า๖.๑กรณีเปลี่ยนแปลงข้อมูลการใช้ท่ารับบรรทุกของตู้สินค้า จากท่าเรือเฉพาะ เขตเปลี่ยนเป็นท่าเรือบรรทุกท่าเรือกรุงเทพให้ผู้ส่งออกหรือตัวแทน ยื่นคำขออนุญาตต่อสำนักงานศุลกากรท่าเรือกรุงเทพในการเปลี่ยนแปลงท่าบรรทุกตู้สินค้า เมื่อได้รับอนุญาตแล้ว ให้ดำเนินการแจ้งขอแก้ไขข้อมูลการส่งออกที่แผนกสารสนเทศกองท่าบริการตู้สินค้า๒ ฝ่ายปฏิบัติการเรือและสินค้า ท่าเรือกรุงเทพพร้อมทั้งแสดงเอกสารยืนยันการได้รับอนุญาตจากสำนักงานศุลกากรท่าเรือกรุงเทพ และให้ปฏิบัติตามระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่าง ๆ ที่ใช้ในปัจจุบัน๖.๒กรณีเปลี่ยนแปลงข้อมูลการใช้ท่ารับบรรทุกของตู้สินค้า จากท่าเรือกรุงเทพเป็นท่าเรือเฉพาะเขตให้ผู้ส่งออกหรือตัวแทน ยื่นคำขออนุญาตต่อสำนักงานศุลกากร ท่าเรือกรุงเทพในการเปลี่ยนแปลงท่าบรรทุกตู้สินค้าเมื่อได้รับอนุญาตแล้ว ให้ดำเนินการแจ้งขอแก้ไขข้อมูลการส่งออกตามที่แผนกสารสนเทศกองท่าบริการตู้สินค้า ๒ ฝ่ายปฏิบัติการเรือและสินค้า ท่าเรือกรุงเทพและให้ผู้รับประกอบการขนส่งตู้สินค้าทางเรือเฉพาะเขตหรือตัวแทนฯดำเนินการตามข้อ ๕.๒พร้อมทั้งแสดงเอกสารยืนยันการได้รับอนุญาตบรรทุกลงเรือเฉพาะเขตท่าเรือกรุงเทพจากสำนักงานศุลกากรท่าเรือกรุงเทพ๖.๓ผู้ส่งออกหรือตัวแทน จะต้องชำระค่าธรรมเนียมเปลี่ยนท่ารับบรรทุก (Change of Loading Port) ตามอัตราที่กำหนด๖.๔ผู้ส่งออกหรือตัวแทน จะต้องชำระค่าเคลื่อนย้ายตู้สินค้ากรณีพิเศษ (Extra Container Movement Charge) และค่าบริการตู้สินค้าที่ยกเลิก (Shut - Out Container Charge) ตามอัตราที่กำหนด แล้วแต่กรณีข้อ๗ กรณีการขอตรวจรับตู้สินค้ากลับคืนและ/หรือการยกเลิกการส่งออก๗.๑ กรณีการตรวจรับตู้สินค้ากลับคืนทั้งตู้เนื่องจากไม่มีการส่งออก ให้ผู้ส่งออก หรือตัวแทนยื่นแบบแสดงรายการขอตรวจรับตู้สินค้ากลับคืน/ยกเลิกการส่งออก ที่ได้รับอนุญาตจากสำนักงานศุลกากรท่าเรือกรุงเทพและเอกสารรายการตรวจรับตู้สินค้ากลับคืนตามที่ท่าเรือกรุงเทพกำหนดไว้ที่แผนกปฏิบัติการ กองท่าบริการตู้สินค้า ๒ ฝ่ายปฏิบัติการเรือและสินค้าท่าเรือกรุงเทพ๗.๒กรณีการขอตรวจรับสินค้ากลับคืนบางส่วน หรือบรรจุเพิ่มเติมเข้าตู้ให้ผู้ส่งออกหรือตัวแทนยื่นแบบแสดงรายการขอตรวจรับสินค้ากลับคืนหรือรายการสินค้าบรรจุเพิ่มเติมที่ได้รับอนุญาตจากหน่วยงานศุลกากรที่รับผิดชอบพร้อมเอกสารรายการขอตรวจรับกลับคืนหรือรายการสินค้าบรรจุเพิ่มเติมตามที่ท่าเรือกรุงเทพกำหนด ที่แผนกโรงพักสินค้า ๑๓ กองปฏิบัติการสินค้า ๓ฝ่ายปฏิบัติการเรือและสินค้า ท่าเรือกรุงเทพข้อ๘ กรณีตู้สินค้าที่จะส่งออกบรรทุกลงเรือเฉพาะเขตท่าเรือกรุงเทพและไม่ได้รับบรรทุกขึ้นเรือตู้สินค้าที่ท่าเรือแหลมฉบังและนำกลับมายังท่าเรือกรุงเทพ ผู้ส่งออกหรือตัวแทนจะต้องดำเนินการดังนี้๘.๑ยื่นสำเนาใบรับรองส่งคืนตู้สินค้ากลับที่ได้รับอนุญาตจากสำนักงานศุลกากรท่าเรือกรุงเทพเป็นที่เรียบร้อยแล้วก่อนเรือเทียบท่า ๓ ชั่วโมง ที่แผนกสารสนเทศ กองท่าบริการตู้สินค้า ๒ฝ่ายปฏิบัติการเรือและสินค้าท่าเรือกรุงเทพ๘.๒ยื่นแบบแสดงรายการขอตรวจรับตู้สินค้ากลับคืน/ยกเลิกการส่งออก ทันทีที่ตู้สินค้ากลับคืนท่าเรือกรุงเทพทั้งนี้ตั้งแต่วันที่ ๑ เมษายน ๒๕๖๑ เป็นต้นไปประกาศณ วันที่ ๒๖ มีนาคม พ.ศ. ๒๕๖๑เรือตรีทรงธรรม จันทประสิทธิ์รองผู้อำนวยการการท่าเรือแห่งประเทศไทยสายวิศวกรรม รักษาการแทนผู้อำนวยการการท่าเรือแห่งประเทศไทยวิวรรธน์/จัดทำ๑๑ พฤษภาคม ๒๕๖๑นุสรา/ตรวจ๑๒ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนที่ ๓๓ ง/หน้า ๖/๓ พฤษภาคม ๒๕๖๑